செகுட்டையனார் கோயில்
'''[[செகுட்டையனார் கோயில்]]''' (ஆங்கிலம்:Seguttaiyanar Temple, Sevittaiyanar Temple; '[[செவிட்டையனார் கோயில்]]' என்றும் அழைக்கப்படுகிறது) [[சிவகங்கை மாவட்டம்]], [[திருப்பத்தூர்]] வட்டம், [[சிங்கம்புணரி]] ஊராட்சி ஒன்றியத்தை சேர்ந்த [[மு. சூரக்குடி]] கோவில்பட்டியில் அமைந்துள்ள பழமையான [[ஐயனார்]] கோவிலாகும். இந்த கோயிலானது ஏறக்குறைய 1 ஏக்கர் பரப்பளவில் அமைந்துள்ளது. சுற்றிலும் செடி, கொடிகளால் மூடப்பட்ட இயற்கையான சூழ்நிலையில் [[செகுட்டையனார் கோயில்|செகுட்டையனார்]] வீற்றிருக்கிறார். &lt;ref&gt;{{cite web | url=http://dinamani.com/edition_madurai/sivagangai/2013/06/03/%E0%AE%AE%E0%AF%81.-%E0%AE%9A%E0%AF%82%E0%AE%B0%E0%AE%95%E0%AF%8D%E0%AE%95%E0%AF%81%E0%AE%9F%E0%AE%BF-%E0%AE%9A%E0%AF%86%E0%AE%95%E0%AF%81%E0%AE%9F%E0%AF%8D%E0%AE%9F%E0%AF%88%E0%AE%AF%E0%AE%A9%E0%AE%BE%E0%AE%B0%E0%AF%8D-/article1617130.ece | title=மு. சூரக்குடி செகுட்டையனார் கோயில் புரவி எடுப்பு விழா | publisher=தினமணி| accessdate=22 நவம்பர் 2013}}&lt;/ref&gt;&lt;ref&gt;{{cite web | url=http://dinamani.com/edition_madurai/article1025988.ece | title=சிங்கம்புணரி அருகே செகுட்டையனார் கோயில் மஞ்சுவிரட்டு நடைபெறாததால் மாடுபிடி வீரர்கள் ஏமாற்றம் | publisher=தினமணி | accessdate=22 நவம்பர் 2013}}&lt;/ref&gt; 
 [[Image:Seguttaiyanar Front.jpg|thumb|200px|right|செகுட்டையனார் கோயில் முகப்பு வாயில்]] &lt;ref&gt;{{cite web | url=http://www.scribd.com/doc/46186767/Aiyanar-Horse| title= Aiyanar Horse | publisher=NathanthePhoenix via Scribd | accessdate=24 நவம்பர் 2013}}&lt;/ref&gt;
 
 ==மரபு வரலாறு==
 முன்பொரு காலத்தில் இக்கோயிலை சுற்றியுள்ள பகுதிகள் அடர்ந்த காடாக இருந்தன. காட்டில் நிறைய மான், முயல், கீரிப்பிள்ளைகள்  இருந்ததால் அவ்வப்போது [[வேட்டை]] நடைபெற்றது  அப்படி ஒருநாள் வேட்டை நடந்தபோது, மானை நோக்கி வேல்கம்பு எறியப்பட்டது. வேல்கம்பானது குறி தவறி அருகில் இருந்த புதரில் சிக்கிகொண்டது. வேல்கம்பை எடுப்பதற்காக சிலர் புதரின் அருகில் சென்று பார்த்தனர். அப்போது, வேல்கம்பு ஒரு [[வள்ளிக்கிழங்கு|வள்ளிக்கிழங்கி]]ல் குத்தி நிலை கொண்டிருந்தது. வேல் கம்பை எடுத்தபோது, [[வள்ளிக்கிழங்கு|வள்ளிக்கிழங்கில்]] இருந்து இரத்தம் பீறிட்டு வந்தது. இதனால் அதிர்ச்சியடைந்த மக்கள், வள்ளிக்கிழங்கை மேலும் தோண்டியபோது உள்ளே ஐயனார் சிலை இருந்தது. வேல்கம்பு தாக்கியதால் ஐயனாரின் காது பாதிக்கப்பட்டு, ஐயனார் செவிடானதாக மரபுவழிக் கதை உண்டு.
 [[Image:Seguttaiyanar Way.jpg|thumb|200px|right|ஐயனார் கோயில் சுற்றுப்புறத்தில் வைக்கப்பட்டிருக்கும் நேர்த்திக்கடன் குதிரைகள்]]
 
 ==காது வளர்க்கும் ஊர் மக்கள்==
 [[செகுட்டையனார் கோயில்|செகுட்டு ஐயனார்]] கோயில் அமைந்திருக்கும் [[மு. சூரக்குடி]] கோவில்பட்டியில், ஏறத்தாழ 400 [[முத்தரையர்]] குடும்பங்களை சேர்ந்த 3000 பேர் வசிக்கின்றனர். [[ஐயனார்]] செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், &quot;உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்&quot; என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் [[காது]] வளர்ப்பதைப் பழக்கமாகக் கொண்டுள்ளனர். [[குழந்தை]] பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு [[மக்கள்]] தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. [[திருமணம்|திருமண]] வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. [[நாகரீகம்]] கருதியும், [[திருமணம்]] தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.
 
 =ஸ்ரீ செகுட்டையனார் கோவில் புரவி எடுப்பு திருவிழா= 
 [[Image:Puravi eduppu.jpg|thumb|200px|right|ஸ்ரீ செகுட்டையனார் கோவில் புரவி எடுப்பு திருவிழாவில் அரண்மனைப் புரவி]]
 செகுட்டையனார் கோயில் புரவியெடுப்பு திருவிழா சிவகங்கை மாவட்டத்தின் குறிப்பிடத்தகுந்த விழாக்களில் ஒன்றாகும். ஐயனார் சுவாமியின் வாகனம் வெள்ளைக் [[குதிரை]] என புராணங்கள் கூறுகின்றன. அதன்படி, மண்ணால் ஆன புரவிகள் (குதிரைகள்) செய்து ஐயனார் கோவிலில் வைத்து வழிபடுவதை இவ்வூர் மக்கள் வருடந்தோறும் திருவிழாவாக கொண்டாடுகின்றனர். [[மு. சூரக்குடி]] கிராமத்தில் குதிரைகள் செய்து அவற்றை ஊர்வலமாக கொண்டு சென்று கோவில்பட்டி கிராமத்தில் உள்ள கோயிலில் வைப்பர். 
 திருவிழாவிற்கான ஏற்பாடுகள் ஒன்றன் பின் ஒன்றாக [[மு. சூரக்குடி]] கிராம ஊர்ப் பெரியவர்களால் செய்யப்படுகிறது. [[மண் குதிரைகள்]] செய்யும் பணிகள் திருவிழாவிற்கு சில நாட்களுக்கு முன்னர் துவங்கி வைக்கப்படுகிறது. இந்நிகழ்வு [[‘பிடிமண் கொடுத்தல்']] என அழைக்கப்படுகிறது. புரவிகள் செய்யும் பொறுப்பு [[அர்ச்சகர வேளாளர்|வேளாளர்]] சமுதாயத்தினைச் சேர்ந்தவருக்கு வழங்கப்படும். [[புரவிகள்]] செய்யத் தேவையான களிமண் [[தஞ்சாவூர்]] பகுதியில் இருந்து பெறப்படுகிறது. முதலில் [[மண் புரவிகள்]] செய்து, சில நாட்கள் வெயிலில் காய வைத்து பின்பு [[சூளை]] வைக்கப்படும். [[திருவிழா]] அன்று குதிரைகளுக்கு வர்ணம் பூசுவர். 
 
 கோயில் புரவி எடுப்பு விழாவையொட்டி, கிராமத்தின் சார்பில் இரண்டு பெரிய [[அரண்மனைப் புரவிகள்]] செய்யப்படும். அரண்மனைப் புரவியில் ஒன்று [[செகுட்டையனார் கோயில்|ஸ்ரீ செகுட்டையனார் கோயிலிலும்]], மற்றொன்று [[ஸ்ரீ சிறைமீட்ட ஐயனார்]] கோயிலிலும் வைக்கப்படும். ஸ்ரீ சிறைமீட்ட ஐயனார், செகுட்டையனாரின் சகோதரனாகப் பாவிக்கப்படுகிறார். கோயில் விழாவில் அரண்மனைப் புரவிகள் மட்டுமின்றி, நேர்த்திக் கடனுக்காக நூற்றுக்கணக்கான சிறிய புரவிகளும் செய்யப்படும். 
 
 இத்திருவிழா மொத்தம் இரண்டு நாட்கள் நடைபெறும். வருடந்தோறும் [[ஜூன்]] மாதத்தில் நடத்தப்படுகிறது. முதல்நாள் மாலை, [[மு. சூரக்குடி]] கிராம புரவித் திடலில் வைக்கப்பட்டிருக்கும் புரவிகள் அனைத்தும் கச்சேரித் திடலுக்குக் கொண்டு வரப்படுகிறது. பிறகு, அங்கு இரண்டு அரண்மனைப் புரவிகளுக்கும் கிராமத்தின் சார்பில் சிறப்புப் பூஜைகள் செய்யப்பட்டு மாலைகள் அணிவிக்கப்படும். இந்த இரண்டு நாட்களும் [[சாமியாட்டம்]] நடைபெறும். மறுநாள் மாலை புரவிகள் ஊர்வலமாக எடுத்துச் சென்று ஊரிலிருந்து 1 கி.மீ தொலைவில் உள்ள [[செகுட்டையனார் கோயில்|ஸ்ரீ செகுட்டையனார்]] மற்றும் [[ஸ்ரீ சிறைமீட்டையனார் கோயில்]]களில் வைக்கப்படுவதோடு [[திருவிழா]] நிறைவடைகிறது.
 ==மேற்கோள்கள் ==
 &lt;references/&gt;
 
 {{சிவகங்கை மாவட்டம்}}
 [[பகுப்பு:சிவகங்கை மாவட்டத்திலுள்ள கிராமக் கோயில்கள்]]